# Abd al-Malik ben Djahap

### De Viquipèdia

Abd al-Malik ben Djahap va succeir al seu pare Djahap al-Qaisi com ostikan d'Armènia a Dwin i nakharar de Manazkert el 813.

El mateix 813 o el 814 ja va provar d'ocupar Bardaa, feu dels partidaris d'Al-Mamun.

Va reunir un exèrcit per conquerir Taron al príncep bagràtida Ashot I Msaker, però aquest el va derrotar (vers 815).

El 816, aprofitant aquestes lluites, els bizantins van ocupar la fortalesa fronterera de Kamakha (Khemakh).

Abd al-Malik apareix fins el 820 o 825 lluitant a l'Arsharuniq i altres llocs contra els Bagràtides erigits en defensors d'Al-Mamun.

Shapuh Bagratuni, germà d'Ashot I Msaker, fou enviat contra Abd al-Malik i va saquejar la regió de Dwin, i quan se'n tornava els àrabs van sortir de la ciutat per perseguir-lo, moment en què els musulmans de la ciutat es van revoltar. Segons l'historiador Vardan, Abd al-Malik fou mort pels rebels (després del 820) però el mateix historiador en un altre paràgraf diu que la mort de l'emir fou obra del mateix Ashot Msaker.

Abans del 824 dominava la ciutat de Manazkert on després d'aquesta data apareix l'emir Sevada.

Obtingut de "http://ca.wikipedia.org../../../a/b/d/Abd_al-Malik_ben_Djahap_13a5.html"

Categoria: Emirs d'Armènia

##### Views

- Article
- Discussió
- Revisió actual

##### Cerca